11.4.2022
MT
Il-Ġurnal Uffiċjali tal-Unjoni Ewropea
C 158/9
IL-QORTI ĠENERALI Rikors ippreżentat fil-11 ta’ Jannar 2022 – Perez Lopes Pargana Calado vs Il-Qorti tal-Ġustizzja (Kawża T-31/22) (2022/C 158/10) Lingwa tal-kawża: il-Portugiż Partijiet Rikorrent: Ana Teresa Perez Lopes Pargana Calado (Lisbona, il-Portugall) (rappreżentant: M. Marques Matias, avukata) Konvenut: Il-Qorti tal-Ġustizzja tal-Unjoni Ewropea
Talbiet Ir-rikorrenti titlob li l-Qorti Ġenerali jogħġobha: — tikkunsidra bħala nulla, minħabba nuqqas ta’ motivazzjoni, id-deċiżjoni relatata mar-rikorrenti fl-ambitu ta’ din il-kawża; — tissostitwixxi d-deċiżjoni b’oħra, li tindika jekk ir-rikorrenti ġietx aċċettata jew le, u fil-każ li ma tkunx, liema hija l-motivazzjoni li timmilita kontriha meta mqabbel mal-kandidati l-oħra u mal-avviż ta’ kompetizzjoni; — tirrevedi u tissostitwixxi d-deċiżjoni b’oħra li taċċetta lill-kompetitriċi, taħt termini ugwali għal dawk tal-kompetituri l-oħra.
Motivi u argumenti prinċipali Insostenn tar-rikors tagħha, ir-rikorrenti tinvoka seba’ motivi. 1.
L-ewwel motiv ibbażat fuq ksur tal-prinċipju ta’ ugwaljanza.
Id-deċiżjoni ma kinitx ekwa meta mqabbel mal-kandidati l-oħra; 2.
It-tieni motiv ibbażat fuq impossibbiltà ta’ applikazzjoni minħabba illegalità ta’ ksur; 3.
It-tielet motiv ibbażat fuq indikazzjonijiet tal-Qorti tal-Ġustizzja biex tintemm traduzzjoni li tkun qed issir; 4.
Ir-raba’ motiv ibbażat fuq konformità tad-dokumentazzjoni kollha prodotta mar-rekwiżiti u fuq in-nuqqas ta’ aċċettazzjoni li ma kinitx inkluża fir-raġunijiet għal esklużjoni; 5.
Il-ħames motiv ibbażat fuq il-ħtieġa li d-dikjarazzjoni mogħtija jmissha tneħħiet u ma kellhiex tippreġudika lill-kandidata inkwantu ma kinitx tagħmel parti mid-dokumentazzjoni mitluba; 6.
Is-sitt motiv ibbażat fuq ksur tad-dritt għal smigħ qabel l-adozzjoni tal-miżuri ta’ esklużjoni mill-kompetizzjoni fuq il-bażi ta’ allegat ksur (Artikolu 41(2)(a) tal-Karta tad-Drittijiet Fundamentali tal-Unjoni Ewropea); 7.
Is-seba’ motiv ibbażat fuq ksur tad-dmir, min-naħa tal-amministrazzjoni, ta’ motivazzjoni tad-deċiżjonijiet tagħha (Artikolu 41(2)(ċ) tal-Karta tad-Drittijiet Fundamentali).